ประกาศคณะกรรมการกํากับตลาดทุนที่ ทธ. 5 /2556เรื่อง การให้บริการซื้อขายหลักทรัพย์ที่ได้รับอนุญาตให้เสนอขาย เฉพาะแก่ผู้ลงทุนสถาบัน ผู้ลงทุนรายใหญ่ หรือผู้มีเงินลงทุนสูง หรือหลักทรัพย์ที่มีความเสี่ยงสูงหรือมีความซับซ้อน อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 114 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตาม บทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 เมษายน พ.ศ. 2556 เป็นต้นไปข้อ ๒ ในประกาศนี้ "ผู้ลงทุนสถาบัน" หมายความว่า ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่"ผู้ลงทุนรายใหญ่" หมายความว่า ผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ "ผู้มีเงินลงทุนสูง" หมายความว่า ผู้มีเงินลงทุนสูงตามที่กําหนดไว้ในประกาศเกี่ยวกับการออกและเสนอขายหลักทรัพย์แต่ละประเภท "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจในประเภทดังต่อไปนี้ (1) การเป็นนายหน้าซื้อขายหลักทรัพย์ (2) การค้าหลักทรัพย์ (3) การจัดจําหน่ายหลักทรัพย์ (4) การจัดการกองทุนรวม "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์หมวด ๑ บททั่วไป \_\_\_\_\_\_\_\_\_\_\_\_ข้อ ๓ ประกาศนี้ให้ใช้บังคับกับการให้บริการของบริษัทหลักทรัพย์ในการซื้อขายหลักทรัพย์ประเภทดังต่อไปนี้ (1) ตราสารหนี้ที่ผู้ออกได้รับอนุญาตให้เสนอขายเฉพาะแก่ผู้ลงทุนสถาบันหรือผู้ลงทุนรายใหญ่ (2) หน่วยลงทุนของกองทุนรวมที่เสนอขายต่อผู้ลงทุนที่มิใช่รายย่อยตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้ง จัดการและลงทุนของกองทุนรวมที่เสนอขายต่อผู้ลงทุนที่มิใช่รายย่อย (3) หลักทรัพย์ที่มีความเสี่ยงสูงหรือมีความซับซ้อนตามที่คณะกรรมการกํากับตลาดทุนประกาศกําหนดเพิ่มเติม บริษัทหลักทรัพย์ต้องปฏิบัติตามหลักเกณฑ์อื่นที่เกี่ยวข้องกับการให้บริการซื้อขายหลักทรัพย์ที่ออกตามมาตรา 113 มาตรา 114 มาตรา 116 และมาตรา 117 แล้วแต่กรณีด้วย เว้นแต่ในประกาศนี้จะได้กําหนดหลักเกณฑ์ไว้เป็นการเฉพาะแล้วข้อ ๔ บริษัทหลักทรัพย์ที่ให้บริการซื้อขายหลักทรัพย์ตามข้อ 3 ต้องปฏิบัติตามประกาศนี้ในเรื่องดังต่อไปนี้ (1) การทําความรู้จักกับลูกค้า (2) การศึกษาและทําความเข้าใจหลักทรัพย์ (3) การติดต่อ ชักชวน และการให้คําแนะนํากับลูกค้าข้อ ๕ สํานักงานอาจกําหนดแนวทาง (guideline) ในรายละเอียดเพื่อประโยชน์ ในการปฏิบัติตามข้อกําหนดในประกาศนี้ได้ และเมื่อมีการปฏิบัติตามแนวทางดังกล่าว ให้ถือว่บริษัทหลักทรัพย์ได้ปฏิบัติตามข้อกําหนดในประกาศนี้แล้ว ในกรณีที่สมาคมมีการกําหนดแนวทางตามวรรคหนึ่ง โดยแนวทางดังกล่าวได้รับความเห็นชอบจากสํานักงานแล้ว ให้บริษัทหลักทรัพย์ปฏิบัติตามแนวทางของสมาคมนั้นด้วยหมวด ๒ การทําความรู้จักกับลูกค้า \_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๖ ก่อนเริ่มให้บริการซื้อขายหลักทรัพย์ตามข้อ 3 แก่ลูกค้า บริษัทหลักทรัพย์ต้องดําเนินการดังต่อไปนี้(1) ทําความรู้จักลูกค้า เพื่อ (ก) ระบุตัวตนที่แท้จริงของลูกค้า (ข) ประเมินความเหมาะสมในการลงทุนของลูกค้า (ค) พิจารณาความสามารถของลูกค้าในการปฏิบัติตามข้อตกลงในการลงทุน(2) จัดประเภทลูกค้า เพื่อให้บริษัทหลักทรัพย์สามารถนําเสนอหลักทรัพย์ที่สอดคล้องกับลักษณะของลูกค้าข้อ ๗ ในการทําความรู้จักลูกค้า บริษัทหลักทรัพย์ต้องจัดให้ได้มาซึ่งข้อมูลของลูกค้าอย่างน้อยดังต่อไปนี้(1) ข้อมูลส่วนบุคคลของลูกค้า หรือผู้รับประโยชน์ที่แท้จริงหรือผู้มีอํานาจกระทําการแทนลูกค้า (ถ้ามี) ในลักษณะที่สามารถระบุตัวตนของบุคคลดังกล่าวได้(2) ข้อมูลเกี่ยวกับความต้องการและความเหมาะสมในการลงทุนอย่างน้อยดังต่อไปนี้ (ก) ฐานะทางการเงิน (ข) ประสบการณ์ในการลงทุน (ค) ความรู้เกี่ยวกับการลงทุน (ง) วัตถุประสงค์ในการลงทุน (จ) ความเสี่ยงที่ยอมรับได้(3) ข้อมูลเกี่ยวกับความสามารถในการชําระหนี้และการวางหลักประกันของลูกค้า และแหล่งที่มาของรายได้ที่นํามาวางเป็นหลักประกันหรือชําระหนี้ ในกรณีที่ลูกค้าประสงค์จะใช้บริการที่จําเป็นต้องพิจารณาเรื่องดังกล่าวประกอบด้วยข้อ ๘ บริษัทหลักทรัพย์จะให้บริการซื้อขายหลักทรัพย์กับลูกค้ารายใด ซึ่งแตกต่างจากการให้บริการกับลูกค้าทั่วไปได้ต่อเมื่อได้ดําเนินการตามหลักเกณฑ์ดังต่อไปนี้แล้ว (1) ในกรณีที่ลูกค้าเป็นผู้ลงทุนรายใหญ่ที่เป็นบุคคลธรรมดาหรือผู้มีเงินลงทุนสูง บริษัทหลักทรัพย์ต้องแจ้งให้ลูกค้าทราบว่าลูกค้าเป็นผู้ลงทุนประเภทใด พร้อมทั้งแจ้งเตือนว่าหลักทรัพย์ที่จะให้บริการซื้อขายนั้นอาจมีความเสี่ยงสูงหรือมีความซับซ้อนมากกว่าหลักทรัพย์ที่เสนอขายแก่ ผู้ลงทุนทั่วไป และลูกค้าอาจได้รับการปฏิบัติเกี่ยวกับการเปิดเผยข้อมูลและการให้คําแนะนําการลงทุนแตกต่างจากมาตรฐานที่กําหนดสําหรับลูกค้าที่เป็นผู้ลงทุนทั่วไป (2) ในกรณีที่ลูกค้าเป็นผู้ลงทุนสถาบัน บริษัทหลักทรัพย์ต้องปฏิบัติตาม (1) และต้องแจ้งให้ลูกค้าทราบว่าบริษัทหลักทรัพย์มิได้จัดให้มีการประเมินความเหมาะสมในการลงทุนให้แก่ลูกค้า แต่ทั้งนี้ ลูกค้าอาจแสดงความประสงค์ที่จะขอรับการประเมินดังกล่าวได้ (3) ในกรณีที่ลูกค้าเป็นผู้ลงทุนรายใหญ่ที่เป็นนิติบุคคล บริษัทหลักทรัพย์ต้องปฏิบัติตาม (1) และต้องแจ้งให้ลูกค้าทราบว่าลูกค้าอาจไม่รับการประเมินความเหมาะสมในการลงทุนก็ได้ หากได้แสดงเจตนาเป็นลายลักษณ์อักษรที่จะไม่รับการประเมินดังกล่าวข้อ ๙ บริษัทหลักทรัพย์ต้องจัดให้มีการทบทวนและปรับปรุงข้อมูลที่ได้รับตามข้อ 7 ให้เป็นปัจจุบันในระยะเวลาที่เหมาะสม และต้องมีระบบการจัดเก็บข้อมูลดังกล่าวที่ทําให้บริษัทหลักทรัพย์สามารถนําข้อมูลนั้นมาใช้ประกอบการให้บริการกับลูกค้าได้ข้อ ๑๐ ในกรณีที่ลูกค้าปฏิเสธที่จะให้ข้อมูลตามข้อ 7 หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญที่อาจทําให้ไม่สามารถบรรลุวัตถุประสงค์ตามข้อ 6 ได้ ให้บริษัทหลักทรัพย์ดําเนินการดังต่อไปนี้(1) ในกรณีที่ไม่สามารถระบุตัวตนที่แท้จริงของลูกค้า ผู้รับประโยชน์ที่แท้จริงหรือผู้มีอํานาจกระทําการแทนลูกค้า (ถ้ามี) ได้ ให้ปฏิเสธการให้บริการ (2) ในกรณีที่ไม่สามารถประเมินความเหมาะสมในการลงทุนของลูกค้าได้ ต้องไม่นําเสนอหลักทรัพย์ตามข้อ 3 ให้แก่ลูกค้าดังกล่าว แต่ทั้งนี้ ไม่รวมถึงลูกค้าที่เป็นผู้ลงทุนสถาบันและผู้ลงทุนรายใหญ่ที่เป็นนิติบุคคลซึ่งไม่รับการประเมินความเหมาะสมในการลงทุนตามข้อ 8(2) และ (3) (3) ในกรณีที่ไม่สามารถประเมินความสามารถของลูกค้าในการปฏิบัติตามข้อตกลงในการลงทุน ให้ปฏิเสธการให้บริการหรือจํากัดขอบเขตการให้บริการหมวด ๓ การศึกษาและทําความเข้าใจหลักทรัพย์ \_\_\_\_\_\_\_\_\_\_\_\_\_\_\_\_\_ข้อ ๑๑ บริษัทหลักทรัพย์ต้องศึกษาข้อมูลที่เกี่ยวข้องกับหลักทรัพย์ตามข้อ 3 ที่จะนํามาเสนอขายอย่างเพียงพอ และต้องมีกระบวนการที่ทําให้มั่นใจว่าผู้ทําหน้าที่แนะนําการลงทุนของบริษัทหลักทรัพย์รู้และเข้าใจข้อมูลดังกล่าวเป็นอย่างดี และสามารถนําเสนอข้อมูลนั้นต่อลูกค้าให้เข้าใจได้ ข้อ ๑๒ ข้อมูลที่เกี่ยวข้องกับหลักทรัพย์ตามข้อ 11 ได้แก่ข้อมูลอย่างน้อยดังต่อไปนี้ (1) ลักษณะ โครงสร้าง และเงื่อนไขผลตอบแทนของหลักทรัพย์ (2) ลักษณะและปัจจัยที่มีผลกระทบต่อความเสี่ยงของหลักทรัพย์ (3) ข้อมูลเกี่ยวกับผู้ออกหลักทรัพย์ (4) ข้อมูลเกี่ยวกับผู้ให้บริการที่เกี่ยวข้องกับหลักทรัพย์ (5) ค่าธรรมเนียมและค่าบริการอื่น ๆ ที่เกี่ยวข้อง (ถ้ามี) (6) ข้อมูลเกี่ยวกับความขัดแย้งทางผลประโยชน์ในการให้บริการซื้อขายหลักทรัพย์ (ถ้ามี) (7) ข้อมูลอื่นที่จําเป็นซึ่งมีผลต่อการตัดสินใจลงทุนหมวด ๔ การติดต่อ ชักชวน และการให้คําแนะนํากับลูกค้า \_\_\_\_\_\_\_\_\_\_\_\_\_\_\_\_\_ข้อ ๑๓ ในการติดต่อ ชักชวน และให้คําแนะนํากับลูกค้าเพื่อให้บริการซื้อขายหลักทรัพย์ตามข้อ 3 บริษัทหลักทรัพย์ต้องปฏิบัติตามหลักเกณฑ์ดังต่อไปนี้ (1) พิจารณาความเหมาะสมในการลงทุนของลูกค้าในหลักทรัพย์นั้น (2) มีการเปิดเผยข้อมูลที่เกี่ยวข้องกับหลักทรัพย์ตามข้อ 12 และมีการจัดส่งหรือแจกจ่ายสรุปข้อมูลสําคัญของหลักทรัพย์ (fact sheet) ให้แก่ลูกค้า รวมทั้งมีกระบวนการที่ทําให้มั่นใจว่าลูกค้าเข้าใจลักษณะ ความเสี่ยง และผลตอบแทน ของหลักทรัพย์เป็นอย่างดีก่อนตัดสินใจลงทุน (3) มีการให้คําแนะนําแก่ลูกค้าอย่างถูกต้อง ครบถ้วน สมเหตุสมผล และไม่ทําให้สําคัญผิด (4) ให้เวลาลูกค้าอย่างเพียงพอที่จะทําให้ลูกค้าศึกษาข้อมูลและตัดสินใจลงทุนในหลักทรัพย์ โดยไม่เร่งรัดให้ลูกค้าตัดสินใจลงทุนข้อ ๑๔ ในกรณีที่บริษัทหลักทรัพย์มีการติดต่อชักชวนให้ลูกค้าลงทุนในหลักทรัพย์ บริษัทหลักทรัพย์ต้องนําเสนอเฉพาะหลักทรัพย์ที่มีความเหมาะสมกับลูกค้า ซึ่งพิจารณาจากผลการประเมินความเหมาะสมในการลงทุนของลูกค้าเท่านั้นข้อ ๑๕ ในการพิจารณาความเหมาะสมในการลงทุนของลูกค้าตามข้อ 13(1) บริษัทหลักทรัพย์ต้องจัดให้มีการประเมินข้อมูลของลูกค้าที่ได้มาตามข้อ 7(2) เพื่อวิเคราะห์ว่าลูกค้ามีความเหมาะสมกับหลักทรัพย์ที่ประสงค์จะลงทุนหรือไม่ เว้นแต่ในกรณีที่เป็นการให้บริการแก่ลูกค้าดังต่อไปนี้ บริษัทหลักทรัพย์จะไม่ประเมินความเหมาะสมในการลงทุนของลูกค้าก็ได้ (1) ลูกค้าเป็นผู้ลงทุนสถาบัน (2) ลูกค้าเป็นผู้ลงทุนรายใหญ่และมีสถานะเป็นนิติบุคคล ซึ่งแสดงเจตนาเป็นลายลักษณ์อักษรที่จะไม่รับการประเมินความเหมาะสมในการลงทุน ในกรณีที่ลูกค้าเป็นผู้ลงทุนสถาบัน หากลูกค้าดังกล่าวแสดงความประสงค์ที่จะได้รับการประเมินความเหมาะสมในการลงทุนในหลักทรัพย์ตามข้อ 3 ให้บริษัทหลักทรัพย์จัดให้ได้มาซึ่งข้อมูลของลูกค้าตามข้อ 7(2) และดําเนินการในกรณีที่ลูกค้าไม่เหมาะสมที่จะลงทุนในหลักทรัพย์ตามข้อ 16 และข้อ 17 โดยอนุโลมข้อ ๑๖ ในกรณีที่ข้อมูลจากการประเมินความสามารถของลูกค้าแสดงผลว่าลูกค้าไม่เหมาะสมที่จะลงทุนในหลักทรัพย์ตามข้อ 3 ให้บริษัทหลักทรัพย์ดําเนินการดังต่อไปนี้ (1) แจ้งให้ลูกค้าทราบ โดยการแจ้งดังกล่าวต้องอยู่ในรูปแบบที่ลูกค้าจะสามารถจัดเก็บข้อมูลและตรวจสอบดูข้อมูลในอนาคตได้ (2) ในกรณีที่ลูกค้ายืนยันที่จะลงทุนในหลักทรัพย์ดังกล่าว ให้บริษัทหลักทรัพย์จัดให้มีคําแนะนําเกี่ยวกับลักษณะ ความเสี่ยง และผลตอบแทนของหลักทรัพย์นั้นเพิ่มเติม เพื่อให้ลูกค้าทบทวนหรือพิจารณาการตัดสินใจลงทุนอีกครั้ง หากลูกค้ายังคงยืนยันที่จะลงทุน บริษัทหลักทรัพย์ต้องจัดให้ลูกค้าลงนามยอมรับความเสี่ยงที่อาจเกิดขึ้นจากการลงทุนในหลักทรัพย์นั้น ข้อ ๑๗ ให้บริษัทหลักทรัพย์จัดเก็บหลักฐานแสดงการแจ้งและการลงนามของลูกค้าตามข้อ 16 เพื่อให้สํานักงานตรวจสอบได้ผู้มีอํานาจลงนาม - ประกาศ ณ วันที่ 15 กุมภาพันธ์ พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน